钦定古今图书集成/明伦汇编/皇极典/第243卷 > 易经 > 《贲卦》
## 钦定古今图书集成/明伦汇编/皇极典/第243卷 > 易经 > 《贲卦》

《彖》曰：“观乎天文，以察时变。”

〈程传〉《天文》，谓日月星辰之错列，寒暑阴阳之代变。观其运行，以察四时之迁改也。

“观乎人文”，以化成天下。

〈程传〉人文，人理之伦序。观人文以教化天下，天下成其礼俗，乃圣人用《贲》之道也。

《象》曰：山下有火，贲。君子以明庶政，无敢折狱。

〈程传〉君子观“山下有火，明照”之象，以修明其庶政，成文明之治，而无果敢于折狱也。